Ülle Aaskivi

Ülle Aaskivi (sünninimi Ülle Kiin; 5. detsember 1950 – 17. jaanuar 2007) oli Eesti jurist, poliitik ja riigiametnik.

Aaskivi lõpetas aastal 1968 C. R. Jakobsoni nimelise Viljandi 1. Keskkooli ja aastal 1974Kes on kes Eesti poliitikas 1988–1992. Eesti Entsüklopeediakirjastus. Tallinn 1992 Tartu Riikliku Ülikooli õigusteaduskonna.Aivar Reinap. "Ülle Aaskivi: riigikogus toimuv on katastroof" PM, 28.08.2006 Ta töötas prokuratuuris ning hiljem valitsuse nõunikuna.

Ülle Aaskivi alustas oma poliitilist karjääri Viljandimaal Rahvarinnet organiseerides ning kandideeris Ülemnõukokku koos Jaak Alliku, Uno Antoni ja Jüri Rätsepaga.

Ta oli Eesti Kongressi, Eesti Vabariigi Ülemnõukogu ja Põhiseaduse Assamblee liige, samuti üks Eesti Vabariigi põhiseaduse väljatöötajatest ning põhiseaduse rahvahääletuse ettevalmistajatest. 20. augustil 1991. aastal hääletas ta Eesti riikliku iseseisvuse poolt"Kolmapäeval suri valitsuse nõunik, suur väike naine Ülle Aaskivi". EPL, 19. jaanuar 2007 ning oli hiljem 20. augusti klubi liige. Ta kandideeris Riigikokku Mõõdukate nimekirjas.

2002. aastal ilmus Eesti põhiseaduse rahvahääletuse 10. aastapäeva puhul Ülle Aaskivi ja Eve Pärnaste koostatud kogumik artiklitest, mälestustest ja dokumentidest "Põhiseaduse tulek".

 Esinemine Riigikogus enne presidendivalimisi 

Enne 2006. aasta presidendivalimisi võtsid Rahvaliidu ja Keskerakonna juhtkonnad vastu otsuse keelata oma erakondade liikmetel presidendivalimistel hääletada.Peeter Kuimet. "Rahvaliit ja Keskerakond hääletamisel ei osale" PM, 28.08.2006 Hinnangud otsusele oli vastandlikud: Rahvaliidu esimehe Villu Reiljani sõnul tehti otsus võimalike äraostmiskatsete tõttu, Isamaa ja Res Publica Liidu kaasesimees Tõnis Lukas avaldas aga arvamust, et Rahvaliit surub alla saadikute vaba tahet.Peeter Kuimet. "Reiljan: rahvaliitlasi võidakse ära osta" PM, 28.08.2006 Aaskivi hinnangul oli see ebademokraatlik samm, millega tema ei saanud kodanikuna nõus olla.Aivar Reinap "Toomas Varek: Ülle Aaskivi käitus ülbelt ja ebameeldivalt". PM, 28.08.2006

28. augustil 2006 esines Aaskivi Riigikogu istungil pärast valitsuse esindajana valitsuse eelnõude tutvustamist enne presidendivalimiste esimest vooru päevakorravälise isikliku avaldusega (oma sõnul esines ta Eesti Vabariigi kodaniku ja 20. augusti klubi liikmenaAnneli Ammas. "Ülle Aaskivi haukus demokraatia valvekoerana". EPL, 29. august 2006), milles kutsus kõiki Riigikogu liikmeid üles osalema presidendi valimistel Riigikogus. Ta taunis Rahvaliidu ja Keskerakonna saadikute presidendivalimistel hääletamata jätmist ja kutsus saadikuid üles teenima Eesti riiki.

Ka Aaskivi esinemisele reageeriti mitmeti. Riigikogu tollase spiikri, Keskerakonna liikme Toomas Vareki sõnul kuritarvitas Aaskivi oma positsiooni. "Korrektne oleks olnud, kui ta oleks riigikogu juhatuselt küsinud eelnevalt esinemiseks luba ning näidanud ka oma avaldust," kommenteeris Varek intervjuus Postimehele. "Taolise avalduse peale ma poleks kindlasti luba andnud". Teisalt leidis õiguskantsler Allar Jõks, et "see oli siiras ja julge esinemine." Riigikogu keskfraktsiooni juht Ain Seppik ütles Päevalehele: "Ta käitus inimesena väga julgelt ja sisemise veendumusega ning oli põhjust talle oma austust näidata".

Aaskivi järelehüüdes oma kodulehel nimetas president Toomas Hendrik Ilves teda "suureks väikeseks naiseks".

 Tunnustus 
 2002 Riigivapi V klassi teenetemärk
 2006 Riigivapi III klassi teenetemärk
 2007 Koosmeele auhind (postuumselt)
 2007 Teenäitaja aunimetus Eesti Naiste Koostööketilt"Ülle Aaskivi valiti Teenäitajaks". Postimees, 11. jaanuar 2007

 Kirjutisi ja esinemisi 
 "Põhiseaduse tulek". Koostanud Eve Pärnaste ja Ülle Aaskivi (koostaja-konsultant). Kirjastus SE & JS 2002, ISBN 9985-854-42-X (köites), ISBN 9985-854-41-1
 "Ülle Aaskivi kõne Riigikogus 28. augustil 2006". Jevgeni Krištafovitš – kodanikuveeb

Isiklikku
Tema õde on Sirje Kiin.

Tal on tütred Birgit Aaskivi ja Signe Aaskivi ning poeg Urmas Aaskivi.

 Viited 

 Personalia 
 "Suur väike naine. In memoriam Ülle Aaskivi". Vabariigi Presidendi avaldus
 "Kolmapäeval suri valitsuse nõunik, suur väike naine Ülle Aaskivi". EPL, 19. jaanuar 2007
 Anneli Ammas. "Ülle Aaskivi haukus demokraatia valvekoerana". EPL, 29. august 2006
 Aivar Reinap. "Ülle Aaskivi: riigikogus toimuv on katastroof". Postimees, 28. august 2006
 Aivar Reinap. "Toomas Varek: Ülle Aaskivi käitus ülbelt ja ebameeldivalt". Postimees, 28. august 2006

Välislingid
Haud Viljandi Metsakalmistul

Kategooria:Eesti juristid
Kategooria:Eesti poliitikud
Kategooria:Eesti Kongressi liikmed
Kategooria:Eesti Vabariigi Ülemnõukogu liikmed
Kategooria:Põhiseaduse Assamblee liikmed
Kategooria:Tartu Ülikooli õigusteaduskonna vilistlased
Kategooria:Riigivapi III klassi teenetemärgi kavalerid
Kategooria:Riigivapi V klassi teenetemärgi kavalerid
Kategooria:Viljandi Metsakalmistule maetud
Kategooria:Sündinud 1950
Kategooria:Surnud 2007